
Unimed מרחיבה את פלטפורמת שירותי הבריאות הימיים שלה עם האימוץ הגובר של Telemed Plus
הסכם חדש עם Bahri מתבסס על מערכת היחסים ארוכת השנים, ומדגיש את הביקוש הגובר לפתרונות משולבים של רפואה מרחוק ושירותי בריאות לצוותי אוניות
אתונה, יוון, 13 באוגוסט 2026, (BUSINESS WIRE):
Universal Maritime Solutions ("Unimed" או "החברה"), ספקית מובילה של פתרונות שירותי בריאות ימיים, אספקה רפואית ורווחת צוותי אוניות, וחברה בפורטפוליו של ZCG Private Equity, פלטפורמת ניהול קרנות ההשקעה הפרטיות שלZ Capital Group, LLC  ("ZCG")‎, הודיעה היום כי Bahri, אחת מחברות ההפעלה הימית המובילות במזרח התיכון, הרחיבה את שיתוף הפעולה שלה עם Unimed באמצעות הצטרפות לשירות הפרימיום Telemed Plus. 
ההסכם מתבסס על מערכת יחסים ארוכת שנים בין החברות, באמצעות תוכנית MedScale של Unimed לאספקת ציוד רפואי ולניהול תיקים רפואיים, ומהווה אבן דרך חשובה נוספת בהמשך הרחבת פלטפורמת Telemed Plus של Unimed, שהושקה בשנת 2024. ההתרחבות מדגישה את האימוץ הגובר של פלטפורמת שירותי הבריאות המשולבת של Unimed בקרב חברות ספנות מובילות ברחבי העולם, תוך המחשת הערך ההולך וגדל של שירותיה המבוססים על מודל מנוי ותמיכה באסטרטגיה הרחבה של החברה להרחבת היצע שירותי הבריאות והציות שלה ברחבי העולם.
"כאשר השקנו את Telemed Plus, החזון שלנו היה ליצור גישה מקושרת ופרואקטיבית יותר לשירותי הבריאות הימיים", אמר ג'ולס נאסו, סגן נשיא בכיר למסחר ב-Unimed. "הרחבת מערכת היחסים שלנו עם Bahri מדגימה כיצד החזון הזה מתורגם לאימוץ משמעותי מצד הלקוחות. ככל שחברות הפעלה ימיות מחפשות יותר ויותר פתרונות משולבים בתחום שירותי הבריאות והציות, אנו ממשיכים להרחיב את הפלטפורמה שלנו כדי לסייע בשיפור רווחת הצוותים, לתמוך ביעילות התפעולית ולהעניק ערך רב יותר באמצעות השירותים מבוססי המינוי שלנו".
באמצעות Telemed Plus, צוותי Bahri יקבלו גישה לתמיכה קלינית 24/7 מאנשי המקצוע בתחום הבריאות של Unimed, הממוקמים באתונה, יוון, וכן לשירותי ניהול פרואקטיביים של בריאות הצוות, בדיקות רפואיות לפני העלייה לאונייה ונראות בזמן אמת של המלאי הרפואי הנמצא על סיפון האוניות. באמצעות שילוב בין מומחיות קלינית, ניהול מלאי בזמן אמת ורשת ההפצה הגלובלית של Unimed, השירות מאפשר לאוניות לתת מענה לצרכים רפואיים שגרתיים רבים על הסיפון, תוך סיוע בצמצום ביקורים רפואיים מיותרים בחוף ובהפרעות התפעוליות הנלוות לכך.
ההסכם מחזק עוד יותר את המשך התפתחותה של Unimed מעבר לשירותי אספקה רפואית מסורתיים, לעבר פלטפורמה רחבה ומקיפה יותר של שירותי בריאות ימיים. באמצעות רכישה שבוצעה לאחרונה, החברה מרחיבה גם את יכולותיה בתחום שירותי הציות הנוגעים לצוותי אוניות, לרבות בדיקות סמים ואלכוהול, ובכך משלימה את סל הפתרונות ההולך וגדל שלה בתחום שירותי הבריאות עבור מפעילי אוניות מסחריות ואוניות קרוז.
עם לקוחות הפרוסים ברחבי אירופה, אסיה, אמריקה וכעת גם המזרח התיכון, השותפות עם Bahri מחזקת עוד יותר את הנוכחות הבינלאומית של Unimed ומשקפת את הביקוש הגובר לפתרונות משולבים בתחום שירותי הבריאות, התומכים ברווחת הצוותים, ביעילות התפעולית ובמוכנות האוניות לפעילות.
אודות Unimed 
Unimed היא המובילה בענף באספקת ציוד רפואי, ציוד רפואי ייעודי וחמצן לתעשיית הספנות העולמית, ומתמחה במתן פתרונות משולבים בתחום שירותי הבריאות והציות ללקוחות ברחבי העולם.
Unimed היא חברה בפורטפוליו של ZCG Private Equity, פלטפורמת ניהול קרנות ההשקעה הפרטיות של ZCG (www.zcg.com). 
למידע נוסף, בקרו בכתובת www.universalmarinemedical.com. 
אודות ZCG 
ZCG היא חברה גלובלית פרטית מובילה, הכוללת פעילות בניהול נכסים בשווקים פרטיים, שירותי ייעוץ עסקי ופיתוח טכנולוגיות ופתרונות.
במשך כמעט 30 שנה, מנהלי ZCG השקיעו עשרות מיליארדי דולרים של הון. ZCG מעסיקה צוות גלובלי המונה כ-250 אנשי מקצוע. מטה ZCG נמצא בניו יורק, ולחברה שמונה משרדים מסונפים בשש מדינות. למידע נוסף על אודות ZCG, בקרו בכתובת www.zcg.com. 
ניתן גם ללמוד עוד על ZCGC, פלטפורמת שירותי הייעוץ העסקי של ZCG, בכתובת www.zcgc.com, וללמוד על חברת הטכנולוגיה המסונפת של ZCG, Haptiq, בכתובת www.haptiq.com. 
גלריית תמונות/מולטימדיה אפשר למצוא בכתובת – https://www.businesswire.com/news/home/20260813787745/en 
אנשי קשר
למידע נוסף – מדיה
מחלקת המדיה והתקשרות הגלובלית של ZCG 
טל' 212-595-8400
zcgmedia@zcg.com 
מקור: Universal Maritime Solutions
תוכן הודעה זו בשפת המקור, הוא הגרסה הרשמית והמהימנה היחידה של מסמך זה. התרגומים הם למטרות נוחות בלבד ויש להצליבם עם המסמך בשפת המקור, שהוא הגרסה היחידה של טקסט זה שהוא בעל תוקף משפטי.

*** הידיעה מופצת בעולם על ידי חברת התקשורת הבינלאומית Business Wire
לפרטים נוספים: נוי תקשורת 03-6026026 זהר 052-2641769

